recursal/SuperWikiNEXT-32B huggingface dataset:
**செருவதூர் மகாதேவர் கோவில்***(Cheruvathur Mahadeva Temple)* கேரளாவின் திருச்சூர் மாவட்டத்தில் குன்னங்குளம் என்னும் ஊரில் அமைந்துள்ளது.இக்கோவிலின் முதன்மை தெய்வமான சிவனின் கருவறை கிழக்கு நோக்கி அமைந்துள்ளது.இக்கோவிலின் மூலவர் சிலையைப் பரசுராம முனிவர் நிறுவியதாக நாட்டுப்புறக்கதைகள் கூறுகின்றன. இக்கோவில் கேரளாவில் உள்ள 108 முக்கிய சிவத்தலங்களில் ஒன்றாகும். கேரளாவிலுள்ள பெரும்பாலான இந்துக் கோவில்களின் தோற்றம் குறித்து பல புராணக்கதைகள் கூறப்படுகின்றன. அவற்றுள் செருவதூர் மகாதேவர் குறித்த மிகவும் பிரபலமான புராணக்கதைகளில் ஒன்று கேரளாவில் பரசுராமரால் நிறுவப்பட்டதாக கூறப்படும் 108 சிவன் கோவில்களில் இதுவும் ஒன்று என்பதாகும். இக்கோவிலின் மகாதேவர் செருவத்தூரப்பன் என்று அழைக்கப்படுகிறார்.கிழக்கு நோக்கி அமைந்துள்ள இக்கோவிலின் கருவறை வட்ட வடிவத்தில் செப்புக்கூரையுடன் உள்ளது.

அமைந்துள்ள இடம்
---------------

இக்கோவில் குன்னம்குளம் நகரத்திலிருந்து 1 கி.மீ தூரத்தில் செருவதூரில் அமைந்துள்ளது.

கோவில் படங்கள்
--------------

விக்கிமீடியா பொதுவகத்தில்,  
 ***செருவதூர் மகாதேவர் கோயில்***   
என்பதின் ஊடகங்கள் உள்ளன. 

* செருவதூர் மகாதேவர் கோயில்
* நாலம்பலம் மற்றும் பலிகல்பூரம்நாலம்பலம் மற்றும் பலிகல்பூரம்
* கோயில் நுழைவுவாயில்கோயில் நுழைவுவாயில்
* நாலம்பலம்நாலம்பலம்
* முகப்புத் தோற்றம்முகப்புத் தோற்றம்

மேற்கோள்கள்
-----------

1. ↑  "Name of Hara encompass; World be free from Suffering - Cheruvathur - Mahadeva Temple". .
2. ↑  "108 Shiva temples of Kerala - Worshiped by Parasurama Information". .
3. ↑  "Welcome to Kerala Temples-108 Siva Temples". .
4. ↑  "Cheruvathur - Mahadeva Temple - Name of Hara encompass; World be free from Suffering". .
**Lua error in Module:Infobox\_military\_conflict at line 164: attempt to call field 'partof' (a string value).**

| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**துப்ருக் முற்றுகை** (டொப்ருக் முற்றுகை, *Siege of Tobruk*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு முற்றுகை. இது மேற்குப் பாலைவனப் போர்த்தொடரின் ஒரு பகுதியாகும். இதில் ஜெனரல் எர்வின் ரோம்மல் தலைமையிலான இத்தாலிய-ஜெர்மானியப் படைகள் டோபுருக் துறைமுகத்தைக் கைப்பற்ற முயன்று தோற்றன.

1940ல் இத்தாலியின் எகிப்து படையெடுப்புடன் வடக்கு ஆப்பிரிக்காவில் இரண்டாம் உலகப் போர் நிகழ்வுகள் தொடங்கின. இதற்கு நேச நாட்டுப் படைகள் நிகழ்த்திய எதிர்த்தாக்குதலை சமாளிக்க முடியாமல் இத்தாலி நாசி ஜெர்மனியின் உதவியை நாடியது. பெப்ரவரி 1941ல் ஜெர்மனியின் ஆப்பிரிக்கா கோர் படைப்பிரிவு ஜெனரல் எர்வின் ரோம்மல் தலைமையில் இத்தாலியின் உதவிக்காக வடக்கு ஆப்பிரிக்கப் போர்முனைக்கு அனுப்பப்பட்டது. வந்திறங்கிய ஒரு மாதத்துள் நிலையை ஓரளவு சீர் செய்த ரோம்மல் இத்தாலி இழந்த பகுதிகளை மீண்டும் கைப்பற்றும் முயற்சியில் இறங்கினார். மார்ச் 25ம் தேதி மேற்கு நோக்கி ரோம்மலின் முன்னேற்றம் தொடங்கியது. அவரது முதன்மை இலக்குகளில் ஒன்று லிபியக் கடற்கரையோரச் சாலையின் மேல் அமைந்திருந்த டோபுருக் துறைமுகத்தைக் கைப்பற்றுவது. துப்ருக்கை ஜனவரி மாதம் இத்தாலியிடமிருந்து நேச நாட்டுப் படைகள் கைப்பற்றிய பின்னர் அதனைப் பாதுக்காக்கும் பொறுப்பு ஆஸ்திரேலியப் படைகளிடம் ஒப்படைக்கப்பட்டிருந்தது. அவை தவிர வேறு சில பிரித்தானிய இந்தியப் படைப்பிரிவுகளும் டோபுருக்கில் இருந்தன. ஆக மொத்தம் 36,000 நேச நாட்டுப் படை வீரர்கள் டோபுருக்கில் இருந்தனர். ஏப்ரல் 10ம் தேதி டோபுருக்கை அடைந்த ரோம்மலின் படைகள் அதனை முப்புறமும் முற்றுகையிட்டன. (கடல்புறம மட்டும் சூழப்படவில்லை). ஆப்பிரிக்கா கோரைத் தவிர சில இத்தாலிய டிவிசன்களும் இம்முற்றுகையில் பங்கேற்றன.

முற்றுகை தொடங்கிய சில நாட்களுக்குள்ளாகவே துப்ருக்கைக் கைப்பற்ற முதல் பெரும் தாக்குதலை நடத்தினார் ரோம்மல். ஏப்ரல் 11ம் தேதி எல் ஆடெம் சாலை வழியாக நடைபெற்ற இத்தாக்குதலை நேச நாட்டுப்படைகள் முறியடித்துவிட்டன. முதல் தாக்குதல் தோற்றபின்னரும் அடுத்த சில வாரங்களில் வேறு திசைகளில் இருந்து துப்ருக்கைத் தாக்கிய ரோம்மல் அவற்றிலும் தோல்வியை சந்தித்தார். ஆரம்ப கட்ட தாக்குதல்களுக்குக்குப் பின்னர் இரு தரப்பினரும் ஒரு நீண்ட முற்றுகைக்குத் தயாராகினர். பல மாத காலம் நீடித்த இந்த முற்றுகையின் போது பிரிட்டானியப் படைகள் டோபுருக்கை விடுவிக்க பல நடவடிக்கைகளை மேற்கொண்டன. மே மாதம் தொடங்கப்பட்ட பிரீவிட்டி நடவடிக்கையும் ஜூனில் நிகழ்ந்த பேட்டில்ஆக்சு நடவடிக்கையும் தோல்வியடைந்தன. நவம்பரில் நடத்தப்பட்ட குரூசேடர் நடவடிக்கை வெற்றி பெற்று, டோபுருக்கை முற்றுகையிட்டிருந்த ரோம்மலின் படைகள் விரட்டப்பட்டன. நவம்பர் 18ம் தேதி 240 நாட்கள் நீடித்திருந்த டோபுருக் முற்றுகை முடிவு பெற்றது.

மேற்கோள்கள்
-----------
**தளி சிவன் கோயில்** அல்லது **தளி மகாசேத்திரம்** என்பது கேரளத்தின், கோழிக்கோடு நகரின் மையத்தில் அமைந்துள்ள ஒரு சிவன் கோயிலாகும். இந்த கோயில் 14 ஆம் நூற்றாண்டில் கோழிகோடு அரசரான திருமூலபாத் என்பவரால் கட்டப்பட்டது.

வரலாறு
------

கோழிக்கோட்டில் உள்ள பழமையான கோயில்களில் தளி கோயிலும் ஒன்றாகும். இந்த கோயிலை சுவாமி திருமுலபாத் கட்டியுள்ளார். கோழிக்கோடு நகரத்தின் உருவாக்கம், செழிப்பு ஆகியவற்றுடன் இந்த பழங்கால கோவிலின் புனிதத்தன்மையுடன் நெருக்கமாக தொடர்புகொண்டது. கோயிலின் கருவறையில் உள்ள இலிங்கமானது *துவாபர யுகத்தின்* முடிவில் பரசுராமரால் நிறுவப்பட்டதாக நம்பப்படுகிறது. கருவறையில் உள்ள திருவுருவானது உமமகேசுவர உருவாகும். இந்த கோயில் 1500 ஆண்டுகள் பழமையானது. இது கோழிக்கோடு இராச்சியதின் ஆட்சியின் போது உச்சகட்ட வளர்ச்சியை அடைந்தது. கோயிலின் தற்போதைய அமைப்பொடு 14 ஆம் நூற்றாண்டில் கட்டப்பட்டது.

குறிப்புகள்
-----------

1. ↑  "Tali Temple, Revathy Pattathanam, Kozhikode, Kerala, India". Kerala Tourism. .
2. ↑  "Calicuttalimahakshetram". Pooja Time இம் மூலத்தில் இருந்து 31 மே 2017 அன்று. பரணிடப்பட்டது.. .
3. ↑  "History" இம் மூலத்தில் இருந்து 2017-12-28 அன்று. பரணிடப்பட்டது.. .
**முட்டம்** (மலையாளம்: **മുട്ടം** ) கேரளா மாநிலத்தில் இடுக்கி மாவட்டத்தில் உள்ள ஒரு கிராம பஞ்சாயத்து. கொச்சியிலிருந்து சுமர் 66 கிலோமீட்டர் கிழக்கு தென் திசையில் இருக்கிறது. இங்கு இந்துக்கள், கிறித்தவர்கள், இசுலாமியர்கள் சேர்ந்து ஒற்றுமையாக வாழ்கின்றனர்.

இதே பெயர் கொண்ட இடங்கள்
-----------------------

கேரளத்திலும் தமிழ்நாட்டிலும் பல்வேறு பகுதிகளில் "முட்டம்" என்ற பெயரில் பல ஊர்கள் உள்ளன.

1. தொடுபுழா(தொடுபுழை) - முட்டம்
2. கன்னியாகுமரி - முட்டம்,
3. ஹரிப்பாடு- முட்டம்,
4. சேர்த்தலா(சேர்த்தலை) - முட்டம்,
5. ஆலுவா - முட்டம்,
6. கண்ணூர் - முட்டம், (பய்யங்காடி)
7. தொடுபுழா - ஏழுமுட்டம்
8. காசர்கோடு - முட்டம்
9. கோயம்புத்தூர் - முட்டம் (கொங்கு பகுதியில்)
10. கடலூர் - முட்டம் (காட்டுமன்னார்கோயில் தாலுக்கா),
11. நாகப்பட்டினம் - முட்டம்
12.

சுற்றுலாத் தலங்கள்
------------------

மலங்கரை அணைக்கட்டின் தோற்றம்
குடையாத்தூரில் காலைப் பொழுதில் எடுக்கப்பட்ட படம்
### மலங்கரா அணைக்கட்டு

இது தொடுபுழாயாறில் அமைந்திருக்கும் ஒரு அணை. மூலமற்றம் இடுக்கி மின்சார உற்பத்தி நிலையத்திலிருந்து வெளியே வருகிற் தண்ணீரை சேமிப்பதற்காகக் கட்டின அணையாகும். இங்கு ஒரு பூங்கா மற்றும் படகுத்துறையும் சுற்றுலா பயணிகளுக்காக அமைந்திருக்கிறது.

### இலவீழாபூஞ்சிரா

இந்த சுற்றுலாத் தலம் முட்டத்திலிருந்து 10 கிமீ, தொடுபுழாவிலிருந்து 18 கிமீ, கோட்டயத்திலிருந்து 55 கிமீ தொலையளவில் இருக்கிறது.இலவீழாபூஞ்சிரா என்ற பெயரின் கருத்து இலை உதிராமல் இருக்கிற ஒரு பசுமையான பள்ளத்தாக்கு. பல பார்வையாளர்கள் இங்கு வருகின்றனர் குறிப்பாக மலையேறுபவர்கள்ககாக ஒரு சிறந்த சுற்றுலா தலம். இங்கு நீங்கள் நான்கு குன்றுகள் நடுவிலேயே ஒரு பசுமையான தாவரங்கள் நிறைந்த பள்ளத்தாக்கு பார்க்க முடியும். இந்த மலைகளின் ஒரு மலையான குடயத்தூர் விந்தியன் உச்சியிலிருந்து இடுக்கி, கோட்டயம், எர்ணாகுளம், ஆலப்புழா, பத்தனம்திட்டா மற்றும் திருச்சூர்மாவட்டங்களில் பெரும் பகுதிகளை பார்வையிட முடியும்.

சுகாதாரம்
---------

மக்கள் முக்கியமாக சுகாதார தேவைகளுக்கு அலோபதி மற்றும் ஆயுர்வேதம் சார்ந்தது. ஒரு ஆரம்ப சுகாதார நிலையம் மற்றும் தனியார் மருத்துவமனைகள் இங்கு இயங்குகின்றன.

கல்வி நிறுவனங்கள்
-----------------

* மகாத்மா காந்தி பொறியியல் பல்கலைக்கழக கல்லூரி தொடுபுழா இந்த கிராமத்தில் அமைந்துள்ளது.
* அரசு பாலிடெக்னி கல்லூரி, முட்டம்
* தொழில்நுட்ப மேல்நிலைப்பள்ளி, முட்டம்
* அரசு உயர்நிலை பள்ளி, முட்டம்
* புனித தாமஸ் உயர்நிலை பள்ளி, துடங்கநாடு
* ஷாந்தாள் ஜோதி பப்ளிக் பள்ளி, முட்டம்.
* பஞ்சாயத்து எல்பி பள்ளி, இல்லிசாரி.
* ஷ்ரபுல் இஸ்லாம் மதராசா
* அரசு உயர்நிலை பள்ளி: முந்தைய அது ஸ்ரீ லக்ஷ்மி விலாசம் சம்ச்க்ரிதா பாடாசாலா என்று அழைக்கப்பட்டிருந்தது. இது இந்த கிராமத்திலேயே ஒரு பழைய கல்வி நிறுவனம் ஆகும்.

வங்கிகள்
--------

* திருவாங்கூர் ஸ்டேட் வங்கி (விவசாயம்) முட்டம் - துடங்கநாடு
* பெடரல் வங்கி, முட்டம்.
* தொடுபுழா நகர வங்கி, முட்டம்.
* முட்டம் சேவை கூட்டுறவு வங்கி, முட்டம்
* இடுக்கி மாவட்ட கூட்டுறவு வங்கி, முட்டம்
* துடங்கநாடு சேவை கூட்டுறவு வங்கி, துடங்கநாடு
* தென் மலபார் கிராமின் வங்கி, முட்டம்.

மேற்கோள்கள்
-----------

1. ↑  "கேரள முதலமைச்சராக பினராயி விஜயன் பதவியேற்பு". *தி இந்து*. 25 மே 2016. .
**Lua error in Module:Infobox\_military\_conflict at line 164: attempt to call field 'partof' (a string value).**

| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**பேட்டில்ஆக்சு நடவடிக்கை** (பேட்டிலாக்ஸ் நடவடிக்கை, *Operation Battleaxe*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் நேச நாட்டு படைகள் லிபியாவின் கிழக்குப் பகுதியிலிருந்த அச்சு நாட்டுப் படைகளை விரட்ட முயன்று தோற்றன.

வடக்கு ஆப்பிரிக்கப் போர்முனையில் 1941ல் தளபதி ரோம்மலின் தலைமையிலான அச்சு நாட்டுப்படைகளுக்கும் நேச நாட்டுப் படைகளுக்கும் இடையே தொடர்ந்து மோதல்கள் நிகழ்ந்து வந்தன. லிபிய, எகிப்து நாட்டுப் பகுதிகளில் இரு தரப்புப்படைகளும் மோதி வந்தன. ரோம்மலின் படைகள் டோப்ருக் கோட்டையை நீண்ட நாட்களாக முற்றுகையிட்டிருந்தன. இந்த முற்றுகையை முறியடிக்கவும், லிபியாவின் கிழக்குப் பகுதியான சிரனைக்காவிலிருந்து அச்சு நாட்டுப் படைகளை விரட்டவும் நேச நாட்டுப் படைகள் ஜூன் 15ம் தேதி பேட்டில்ஆக்சு நடவடிக்கையை மேற்கொண்டன. இம்மாதிரி ஒரு தாக்குதல் நிகழும் என்பதை எதிர்பார்த்த ரோம்மல் இதற்கு முன்னர் நடந்த பிரீவிட்டி நடவடிக்கையில் கிடைத்த படிப்பினைகளைக் கொண்டு தனது படைநிலைகளை பலப்படுத்தியிருந்தார். 

ஜூன் 15ம் தேதி வான்வழி குண்டுவீச்சுடன் இத்தாக்குதல் தொடங்கியது. மூன்று பிரிவுகளாக நேச நாட்டுப் படைகள் அச்சு நாட்டு படைநிலைகளைத் தாக்கின. கப்பூசோ கோட்டையை விரைவில் கைப்பற்றினாலும் முக்கியமான ஆலஃபாயா கணவாயை அவற்றால் கைப்பற்ற இயலவில்லை. அதே போல அஃபீத் முகட்டிலும் அவை முறியடிக்கப்பட்டுவிட்டன. முதல் நாள் சண்டையில் பிரிட்டானியப் படைபிரிவுகளின் பெரும்பாலான டாங்குகள் சேதமடைந்திருந்தன. ஜூன் 16ம் தேதி இரு தரப்பினரும் மீண்டும் பல இடங்களில் மோதிக் கொண்டனர். ஆனால் யாருக்கும் தெளிவான வெற்றி கிட்டவில்லை. ஆலஃபாயா கணவாய் ஜெர்மானியர் வசமும், கப்பூசோ கோட்டை பிரிட்டானியர் வசமும் இருந்தன. நேரடியாக மோதுவதால் பயனில்லை என்பதை உணர்ந்த ரோம்மல், மறுநாள் நேச நாட்டுப் படைகளைச் சுற்றி வளைத்து பக்கவாட்டிலிருந்தும் பின்புறமிருந்தும் தாக்க தன் படைப்பிரிவுகளுக்கு உத்தரவிட்டார். தங்களுக்கு நிகழவிருந்த அபாயத்தை உணர்ந்த பிரிட்டானியப் படைப்பிரிவுகள் ஜெர்மானியப் படைவளையம் இறுகும் முன்னர் பின்வாங்கி ரோம்மலின் பொறியிலிருந்து தப்பினர். மூன்று நாள் சண்டையில் அவை பெரும் சேதமடைந்திருந்தால், ரோம்மலின் அடுத்தகட்ட தாக்குதலைச் சமாளிக்க பலமில்லாது போயின. ஆயினும், ரோம்மலின் தளவாட மற்றும் எரிபொருள் போக்குவரத்து சிக்கல்களால் அவரால் பின்வாங்கும் பிரிட்டானியப் படைகளை விரட்டித் தாக்க முடியவில்லை. 

பேட்டிலாக்சு நடவடிக்கை பிரிட்டானியப் படைகளுக்குப் பெரும் தோல்வியாக அமைந்தது. ரோம்மலின் படைகளை விரட்டக் கிளம்பிய அவை, மூன்று நாட்களுள் அவரது படைகளால் விரட்டப்படும் நிலையில் இருந்தன. இத்தோல்வியால் கோபமடைந்த ஐக்கிய இராச்சியப் பிரதமர் வின்ஸ்டன் சர்ச்சில் பிரிட்டானிய தளபதி வேவல் பிரபுவை தளபதி பதவியிலிருந்து நீக்கினார். அவருக்கு பதிலாக இந்தியாவிலிருந்த பிரிட்டானியப் படைகளின் தலைமைத் தளபதி ஜெனரல் ஆச்சின்லெக்கை வடக்கு ஆப்பிரிக்க பிரிட்டானியத் தளபதியாக நியமித்தார்.

மேற்கோள்கள்
-----------
**திருநக்கரா மகாதேவர் கோயில்** (*Thirunakkara Sree Mahadevar Temple, Kottayam*) என்பது கோட்டயம் நகரின் மையப்பகுதியில் அமைந்துள்ள ஒரு சிவன் கோயிலாகும். இது நடு கேரளாவில் மதிப்பிற்குரிய 108 சிவாலயங்களில் ஒன்றாகும். சுமார் 500 ஆண்டுகள் பழமையான இந்த கோயில் தேக்கம்கூர் மன்னரால் கட்டப்பட்டது. இக்கோயிலானது பல்வேறு இந்து தெய்வங்களின் தனிச்சிறப்பான சிற்பங்களையும் சுவரோவியங்களையும் கொண்டுள்ளது. இங்குள்ள சிவனை பரசுராமர் பிரதிட்டை செய்தார் என்பது ஒரு பொதுவான நம்பிக்கை ஆகும். தெக்கக்கூர் அரச குடும்பத்தினர் இங்குள்ள "*திருநக்கர* *தேவரை* "*பரதேவதையாக* (காவல் தெய்வம்) *கருதினர்*

விழாக்கள்
---------

இங்கு மூன்று திருவிழாக்கள் முதன்மையானவை ஆகும். அவை முறையே துலாம் (அக்டோபர் -நவம்பர்) மிதுனம் (சூன்-சூலை), மீனம் (மார்ச் - ஏப்பிரல்) ஆகியவை ஆகும். இவற்றில் மீனம் பிற இரண்டைவிட மிக முத்மையான விழாவாகும். இத்திருவிழாவின் கடைசி நாளன்று சாதி, சமய வேறுபாடின்றி அனைவரும் கலந்துகொள்ளும் கோட்டயத்தின் ஆராட்டுத் திருவிழா நடைபெறுகிறது. இவைகளுக்கு அடுத்து மார்ச் மாதத்தில் நடக்கும் பல்குண உற்சவமும் முக்கியமானது ஆகும்.

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑  "Thirunakkara Mahadevar Temple, Kottayam - Kerala Tourism". .

வெளி இணைப்புகள்
---------------

* விக்கிமேப்பியா காட்சிகள்
**விஜய் குமார் பட்டோடி** (*Vijay Kumar Patodi*) (12 மார்ச் 1945 - 21 திசம்பர் 1976) ஓா் இந்திய கணிதவியலாளர் ஆவார். இவர் வேற்றுமைப்பாட்டு வடிவக் கணிதம் மற்றும் இடவியல் தொடர்பான அடிப்படை பங்களிப்புகளை செய்தார். நீள்வட்ட இயக்கிகளுக்கான குறியீட்டு தேற்றத்தின் ஆதாரத்திற்கு வெப்பச் சமன்பாடு முறைகளைப் பயன்படுத்திய முதல் கணிதவியலாளராக இருந்தார். இவர், மும்பையிலுள்ள டாட்டா அடிப்படை ஆராய்ச்சி கழகத்தின் பேராசிரியராக இருந்தார்.

கல்வி
-----

பட்டோடி, மத்தியப் பிரதேசத்தின் குணா அரசு உயர்நிலைப் பள்ளியின் மாணவராவாா். உஜ்ஜெயினில் உள் விக்ரம் பல்கலைக்கழகத்தில் இளங்கலை பட்டம் பெற்றார். வாரணாசி இந்து பல்கலைக்கழகத்திலிருந்து முதுகலைப் பட்டம் பெற்றாா். மும்பை பல்கலைக்கழகத்தில் எம். எஸ். நரசிம்மன் மற்றும் எஸ். ரமணன் ஆகியோாின் மேற்பாா்வையில் தனது முனைவர் பட்டத்தை முடித்தாா்.

இவா் தனது ஆராய்ச்சிக் கட்டுரையிலிருந்து "Curvature and Eigenforms of the Laplace Operator" (Journal of Differential Geometry), மற்றும் "An Analytical Proof of the Riemann-Roch-Hirzebruch Formula for Kaehler Manifolds" (also Journal of Differential Geometry) என்ற இரண்டு ஆய்வுக்கட்டுரைகளை சமா்ப்பித்து புகழ் பெற்றாா்.

ஆய்வுப் பணி
-----------

இவர், மேம்பட்ட கல்விக்கான நிறுவனத்தில் பணியாற்ற அழைக்கப்பட்டாா். அங்கு மைக்கேல் அதியா, இசதோர் சிங்கர் மற்றும் ராவ்ல் பாட் ஆகியோருடன் இணைந்து பணியாற்றினார். கூட்டுப் பணியின் விளைவாக அவா்கள் தொடர்ச்சியாக "Spectral Asymmetry and Riemannian Geometry" (Math. Proc. Cambridge. Phil. Soc.) ஆய்வுக் கட்டுரைகளைச் சமா்ப்பித்தனா். அக்கட்டுரைகளில் η-மாறிலி வரையறுக்கப்பட்டுள்ளது. இந்த மாற்றமானது 1980 களில் இப்பிராந்தியத்தில் அடுத்தடுத்த முன்னேற்றங்களில் முக்கிய பங்கைக் கொண்டிருந்தது.

இறப்பு
------

30 வயதில் டாட்டா அடிப்படை ஆராய்ச்சி கழகத்தில் முழு நேரப் பேராசிரியராக பதவி உயர்த்தப்பட்டார். எனினும் தனது 31 ஆவது வயதில் சிறுநீரக மாற்று அறுவை சிகிச்சைக்கு முந்தைய சிக்கல்கள் காரணமாக இறந்தார்.

மேற்கோள்
--------

1. ↑  Pathak, R. S. (2001). *Concise Biography*. பன்னாட்டுத் தரப்புத்தக எண்:9789810246266. .
2. ↑   *Concise Biography*. .
3. ↑  "Biography" இம் மூலத்தில் இருந்து 2018-08-07 அன்று. பரணிடப்பட்டது.. .
4. ↑  "Biography". .
5. ↑  "Biography". .

வெளி இணைப்புகள்
---------------

* O'Connor, John J.; Robertson, Edmund F. "விஜய் குமார் பட்டோடி", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* கணித மரபியல் திட்டத்தில் விஜய் குமார் பட்டோடி
* Concise Biography

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| கல்விசார் | 
* MathSciNet
* Mathematics Genealogy Project
* zbMATH

 |
| மற்றவை | 
* IdRef

 |

[[பகுப்பு:துப்புரவு முடிந்த கன்னியாகுமரி மாவட்ட ஆசிரியர் கல்வி மற்றும் பயிற்சி நிறுவன கல்வியாளா்கள் தொடங்கிய கட்டுரைகள்]]
**உப்பிலியப்பன் கோயில்** இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில், கும்பகோணம் மாநகராட்சியில் அமைந்து இருக்கும் ஒரு வைணவக் கோவில் ஆகும். இது 108 திவ்ய தேச வைணவக் கோவில்களில் ஒன்றாகும். சோழ நாட்டு பதிமூன்றாவது திருத்தலம். இக்கோயில் தென்திருப்பதி என்று சிறப்பு பெற்ற கோயிலாகும்.

பெயர்க்காரணம்
-------------

உப்பிலியப்பன் கோயிலில் நடந்துகொண்டிருக்கும் யானையும் யானை பாகனும்
* திருவிண்ணகர் என்பது பழம்பெயர், திருவிண்ணகர் சேர்ந்த அப்பன் தன் *ஒப்பார் இல்லப்பன்*.
* ஒப்பிலியப்பன் என்ற பெயர் பெருமாளுக்கு அமைந்தது. காலப்போக்கில் *ஒப்பிலியப்பன்* என்பது *உப்பிலியப்பன்* என மருவிற்று. இதனால், உப்பிலியப்பன் கோயில் என்ற பெயரும் விண்ணகருக்கு அமைந்தது.
* பூமாதேவியை திருமால் திருமணம் செய்து கொண்டு உப்பில்லாமல் அவள் சமைத்த உணவை உண்டதால் உப்பிலியப்பன் என்றாகி விட்டது என்றும் சொல்வதுண்டு. உப்பிலியப்பனுக்கு உப்பில்லாத நிவேதனமே உகந்தது என்பதால் இன்றும் உப்பில்லாத திருவமுதை பெருமாளுக்கு நிவேதனம் செய்கின்றனர்.

தல வரலாறு
---------

இந்த உப்பிலியப்பன் கோவில் திருநாகேஸ்வரத்திற்குத் தெற்கே ஒரு கி.மீ. தொலைவில் உள்ளது. மார்க்கண்டேய மகரிஷி, காவிரி, கருடன், தருமதேவதை ஆகியோருக்கு தரிசனம் தந்தவர்.
இத்தலம் செண்பகவனம், ஆகாசநகரம், திருவிண்ணகர், மார்க்கண்டேய க்ஷேத்திரம், ஒப்பிலியப்பன் கோவில், தென் திருப்பதி என்ற பெயர்களும் இத்தலத்திற்கு உண்டு. நம்மாழ்வாருக்கு ஐந்து வடிவங்களில் காட்சி அளித்துள்ளார். அவை பொன்னப்பன், ம்ணியப்பன், முத்தப்பன், என்னப்பன், திருவிண்ணகரப்பன். முற்காலத்தில் மிருகண்டு மகரிஷியின் புத்திரன் மார்கண்டேய மகரிஷி பூமாதேவி தனக்கு மகளாகவும் திருமால் மாப்பிள்ளை ஆக வேண்டும் என கடும் தவம் செய்தபோது துளசி வனத்தில் அழகிய பெண் குழந்தையைக் கண்டு வியந்து எடுத்து பூமாதேவி என பெயர்சூட்டி வளர்த்தார். திருமணவயதை அடைந்தாள். அவதார நோக்கம் நிறைவேறும் காலம் வந்தது. திருமால் வயது முதிர்ந்த அந்தணர் வேடம் பூண்டு மார்கண்டேயர் குடிலுக்கு வந்து பூமாதேவியைத் தனக்கு மணம் முடிக்கும்படி கேட்க ஏதேதோ கூறியும் கேட்கவில்லை. மகளுக்கு உப்பு போட்டு சமைக்க தெரியாது என கூறினார். விடவில்லை திருமால். செய்வதறியாது கண்மூடி பெருமானை வேண்டி கண் திறந்தபோது உப்பிலியப்பனே முன் தோன்றி உன்னிடம் வளர்ந்தது பூமாதேவியே என உரைத்து மணம் முடித்தார். மார்க்கண்டேயர் விருப்பம் நிறைவேறியது. இன்றும் உப்பில்லாமல் உணவு நைவேத்தியம் செய்து வழங்கப்படுகிறது. ஒவ்வொரு வருட ஐப்பசி சிரவண நட்சத்திரத்தன்று திருக்கல்யாணம் சிறப்பாக நடக்கும். இத்திருகல்யாணத்தில் கலந்து கொண்டால் திருமணத் தடை நீங்கி குழந்தை பேறு கிட்டும் என நம்பப்படுகிறது, திருப்பதி பெருமாளுக்கு அண்ணனாக உப்பிலியப்பன்
கருதப்படுகிறார். இங்கு சென்றாலே திருப்பதி சென்ற பலன் கிட்டும்.

அமைவிடம்
--------

கும்பகோணத்தில் இருந்து தென்கிழக்கில் காரைக்கால் செல்லும் நெடுஞ்சாலையில் 8 கி.மி. தொலைவில் அமைந்துள்ளது. கும்பகோணத்தில் இருந்து நகரபேருந்து வசதி உள்ளது.

அருகில் அமைந்த கோயில்
---------------------

* திருநாகேஸ்வரம் நாகநாதர் கோயில் (2 கி.மீ.)

மேற்கோள்கள்
-----------

1. 1 2 3
2. ↑

வெளி இணைப்புகள்
---------------

* வேங்கடம் முதல் குமரி வரை 3/விண்ணகர் ஒப்பிலியப்பன்
* விக்கிமேப்பியாவில் அமைவிடம்
*
**குன்னக்குடி சுப்பலட்சுமி** (*Kunnakudi Subbalakshmi*) (24 ஏப்ரல் 1931 – 21 மார்ச் 2010) பிரபல கர்நாடக இசைப் பாடகி ஆவார். இவர் பிரபல வயலின் கலைஞர் குன்னக்குடி வைத்தியநாதனின் மூத்த சகோதரி ஆவார்.

ஆரம்ப கால வாழ்க்கை
------------------

இவர் சென்னை மாகாணத்தில் முருகன் கோவிலுள்ள குன்னக்குடியில் பிறந்தார்.

இவரது பெற்றோர் ஸ்ரீ ராமசாமி சாஸ்திரி மற்றும் திருமதி. மீனாட்சி ஆவர். இவரது தந்தை சமஸ்கிருதத்திலும் தமிழிலும் அறிஞர் ஆவார். அவர் கர்நாடக இசையிலும் கதகலக்ஷேபம் இசையமைப்பாளராகவும் இருந்தார். சுப்பலட்சுமி இளம் வயதிலேயே தனது தந்தையிடமிருந்து தென்னிந்திய பாரம்பரிய இசையைக் கற்றார்.

தொழில்
------

சுப்பலட்சுமி தனது தங்கை சுந்தரலட்சுமி மற்றும் குன்னக்குடி வைத்தியநாதன் ஆகியோருடன் சேர்ந்து இசை நிகழ்ச்சிகளை வழங்கத் தொடங்கினார் . சுந்தரலட்சுமி சிறு வயதிலேயே இறந்தார். இவர் காரைக்குடியிலும், குன்னக்குடியிலும் தனி குரல் கச்சேரி கொடுக்கத் தொடங்கினார். 

இவர் 19 வயதில் எஸ். சி. நடேசனை (ஒரு பிராமண ஐயர் குடும்பத்தைச் சேர்ந்தவர்) திருமணம் செய்துகொண்டார். அவர் இராணுவத்தில் இருந்ததால் அவர்கள் அடிக்கடி இடம் பெயர்ந்தார்கள், இது சுப்பலட்சுமியை அகில இந்திய வானொலி மூலம் இசை நிகழ்ச்சிகள் நடத்த வைத்தது . நடேசன் தில்லி, ஐதராபாத், புனே, அகமதுநகருக்கு மாற்றப்பட்டார். சுப்பலட்சுமி ஹைதராபாத் மற்றும் தில்லியில் உள்ள வானொலி மையங்களில் நிகழ்ச்சிகள் நிகழ்த்தினார். அதன் பிறகு, இவரது கணவர் மகாராஷ்டிரா மாநிலத்தில் உள்ள அகமதுநகருக்கு மாற்றப்பட்டார், அங்கு அவர் 20 ஆண்டுகள் இருந்தார். நிதி நிலை காரணமாக சுப்பலட்சுமியால் தனது திறமையை சித்தரிக்க முடியவில்லை.

இந்த தம்பதிக்கு பத்மினி, லலிதா மற்றும் ராஜேஸ்வரி என்ற மூன்று மகள்கள் இருந்தனர். குடும்பத்தின் நிதி நிலைமை மோசமாக இருந்தது மற்றும் 1984 இல். நடேசன் ஹைதராபாத்திற்கு மாற்றப்பட்டார், அங்கு அவர் ஏஓசியில் பணிபுரிந்து ஓய்வு பெற்றார். சுப்பலட்சுமி அகில இந்திய வானொலியில் 10 ஆண்டுகள் நிகழ்ச்சி நடத்தினார். இந்த தம்பதி செகந்திராபாத் அருகே உள்ள சீதாபல் மண்டியில் தங்கி இசை கற்பிக்கத் தொடங்கினர். 

பின்னர் இருவரும் 2002 ஆம் ஆண்டு சைனிக்பூரிக்கு இடம்பெயர்ந்தனர். இவரது கணவர் நடேசன் தனது 83 வயதில் 2003 சூன் 21 அன்று இறந்தார். சுப்பலட்சுமி இசை கற்பித்தல் தொடர்ந்தார். சன் டிவி , தூர்தர்ஷன் மற்றும் ஜெயா டிவியில் பல்வேறு இசை நிகழ்ச்சிகளை நடத்தினார். 

தியாகராஜா , முத்துசுவாமி தீக்சிதர், சாம சாஸ்திரி எழுதிய 2500 இக்கும் மேற்பட்ட கீர்த்தனைகள் இவருக்குத் தெரியும். இவருடைய தந்தை எழுதிய பல கீர்த்தனைகளையும் இவர் அறிந்திருந்தார். சங்கீத வித்வானான உப்பலபதி அங்கையாவின் நினைவாக சங்கீத க்ஷீரசாகரம் மற்றும் தியாகராய கான சபை இணைந்து 5 நாள் இசை விழாவை சபாவின் இடத்தில் 2005 இல் ஏற்பாடு செய்தன. மூத்த தாள கலைஞர்கள் ஈடுபட்டனர்.

விருதுகள்
---------

இவருக்கு 2005 ஆம் ஆண்டில் தமிழக அரசால் கலைமாமணி விருது வழங்கப்பட்டது .

இறப்பு
------

சுப்பலட்சுமி 2010 மார்ச் 21 அன்று அதிகாலை 2:10 மணிக்கு ஹைதராபாத்தில் உள்ள ஒரு மருத்துவமனையில் இறந்தார்.

மேற்கோள்கள்
-----------

1. ↑  "Strung together" (in en-IN). *The Hindu*. 2009-05-08. .
கருவறை பக்கவாட்டுத்தோற்றம்
**நாதபுரம் இரிங்கண்ணூர் சிவன் கோயில்**, இந்தியாவின் கேரள மாநிலத்தில் கோழிக்கோடு மாவட்டத்தில் *இரிங்கண்ணூர் கிராமத்தில்* (எடச்சேரி பஞ்சாயத்து ) அமைந்துள்ள சிவபெருமானுக்கு அர்ப்பணிக்கப்பட்ட ஒரு பழமையான இந்து கோயில் ஆகும். இக்கோயிலில் தட்சிணாமூர்த்தி கிழக்கு நோக்கிய நிலையில் தனிச்சன்னதியில் உள்ளார். பரசுராமர் இக்கோயிலின் மூலவரை அமைத்ததாக நாட்டுப்புற வழக்காறுகள் கூறுகின்ற.ன கேரளாவில் உள்ள 108 புகழ்பெற்ற சிவன் கோயில்களில் இதுவும் ஒன்றாகும்.   108 சிவன் கோயில்களில் குறிப்பிடப்பட்டுள்ள மூன்று திருக்கபாலீஸ்வரம் கோயில்களில் இக்கோயிலும் ஒன்றாகும்.

கோயில் கட்டிடக்கலை
------------------

கோழிக்கோடு மாவட்டத்தில் உள்ள மிகப்பழமையான கோயில்களில் இக்கோயிலும் ஒன்றாகும்.  நாதபுரத்தில் எடச்சேரி ஊராட்சியில் இக்கோயில் அமைந்துள்ளது. மிகவும் அழகாக உள்ள இந்தக்கோயில், மகா கோயில்களைப் போலக் கட்டப்பட்டுள்ளது. மூலவரின் கருவறையானது உரிய கட்டுமான விகிதத்தில் கம்பீரமாக கேரளக் கோயில் கட்டிடக்கலைப் பாணியில் உள்ளது. இரண்டு அடுக்குகள் கொண்ட மூலவர் சன்னதியானது செவ்வக வடிவக் கூரையுடன் உள்ளது. கருவறையின் நான்கு பக்கங்களிலும் கதவுகள் உள்ளன. இருப்பினும் கிழக்குப் பக்க கதவுகள் மட்டும் பயன்பாட்டில் உள்ளன. 

கோயில் கிழக்கு நோக்கி அமைந்துள்ளது. கிழக்கில் ஒரு பெரிய கோபுரம் இருந்தது. கோயிலின் மூலவரான சிவன் சதாசிவன் வடிவில் உள்ளார். இங்குள்ள மூலவருக்கு (சிவலிங்கம்) இரண்டு கண்கள் மட்டுமே உள்ளன. கோயில் அமைந்துள்ள இரிங்கண்ணூர் என்ற இந்த கிராமத்தின் பெயரானது *இரு (இரண்டு=ரண்டு) +கண்ணு (கண்கள்=கண்கள்) +ஓர் (இடம்=ஊர்)* கிராமப் பெயர் ) உருவானது என்பதிலிருந்து வந்ததாகக் கூறப்படுகிறது;. வடகரா மாவட்டத்தில் உள்ள கோழிக்கோடு மாவட்டத்தில் உள்ள முக்கிய பாரம்பரிய கட்டுமானத்தில் இந்தக் கோயிலும் ஒன்றாகும். கோயிலும், குளமும் அண்மையில் புதுப்பிக்கப்பட்டன.

துணைத்தெய்வங்கள்
----------------

* கணபதி
* அய்யப்பன்
* பாம்பு தெய்வம் (நாகர்)
* கிருஷ்ணன்

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்
* கடச்சிரா ஸ்ரீ திருக்கபாலம் சிவன் கோவில்
* நிரணம் திருக்கபாலீஸ்வரம் தட்சிணாமூர்த்தி கோவில்

படத்தொகுப்பு
------------

விக்கிமீடியா பொதுவகத்தில்,  
 ***நாதபுரம் இரிங்கண்ணூர் சிவன் கோயில்***   
என்பதின் ஊடகங்கள் உள்ளன. 

* மூலவர் கருவறைமூலவர் கருவறை
* திருச்சுற்றுதிருச்சுற்று
* அம்பலவட்டத்திலிருந்து கருவறைஅம்பலவட்டத்திலிருந்து கருவறை
* இருதள கருவறையின் பக்கவாட்டுத்தோற்றம்இருதள கருவறையின் பக்கவாட்டுத்தோற்றம்
* கருவறைகருவறை

குறிப்புகள்
-----------

1. ↑  "108 Shiva Temples in Kerala created by Lord Parasurama - 46. Trukkapaleeswaram Mahadeva Temple Nadapuram". .
2. ↑  "List of 108 Siva Temples in Kerala". .
3. ↑  "108 Shiva temples of Kerala - Worshiped by Parasurama Information 46. Trukkapaleeswaram Mahadeva Temple Nadapuram, 47. Trukkapaleeswaram Mahadeva Temple Peralassery, 48. Trukkapaleeswaram Mahadeva Temple Niranam". .
4. ↑  "The New Indian Express (Daily) Published: Published: 11th July 2014 08:52 AM IST". .
**நிரஞ்சன் சென்குப்தா** (*Niranjan Sengupta*) (26 ஜூலை 1904 - 4 செப்டம்பர் 1969) ஒரு வங்காள இந்திய புரட்சியாளர் மற்றும் சுதந்திர போராட்ட வீரர் ஆவார். அவர் இந்தியப் பொதுவுடமைக் கட்சி (மார்க்சிஸ்ட்) தலைவராக இருந்தார். இவர் பரிசலின் சலோகாதி மாவட்டத்தில் பிறந்தார்.

புரட்சிகர நடவடிக்கைகள்
----------------------

ரிப்பன் கல்லூரியில் இந்தியாவின் முதல் மாணவர் சங்க தேர்தலில் தலைவராக தேர்ந்தெடுக்கப்பட்டார். டாக்கா அனுசீலன் சமித்தியின் பாரிசல் கிளையின் தலைவராக இருந்தார். 1929 ஆம் ஆண்டு, நவ வன்முறைக் கூட்டமைப்பை உருவாக்க வழிவகுத்த தலைவர்களில் இவரும் ஒருவர்.

1930 ஆம் ஆண்டு, மெச்சுபசார் வெடிகுண்டு வழக்கு தொடர்பாக, 23 பேருடன் கைது செய்யப்பட்டார். 1932 ஆம் ஆண்டில், அவர் மற்ற புரட்சியாளர்களுடன் அந்தமான் செல்லுலார் சிறைக்கு அனுப்பப்பட்டார். பொதுவுடைமை கருத்துக்களுடன் பழகினார்.

பின்னர் அவர் மார்க்சிசுட் ஆனார். 1938 ஆம் ஆண்டு இந்திய பொதுவுடைமைக் கட்சியில் சேர்ந்தார். இந்திய பொதுவுடைமைக் கட்சி பொலிட்பீரோவால் அமைக்கப்பட்ட உள் குழுவின் ஏழு உறுப்பினர்களில் இவரும் ஒருவர். இந்த பொதுவுடைமை கட்சியின் உள்கட்சிப் போராட்டத்தின்போதும் அவருக்கு முக்கியப் பங்குண்டு. அவர் 1957 ஆம் ஆண்டு தேர்தலில் பிசப்பூரில் இருந்து மேற்கு வங்காளத்தின் சட்டமன்ற உறுப்பினராக தேர்ந்தெடுக்கப்பட்டார். இந்திய பொதுவுடைமை கட்சியில் ஏற்பட்ட பிளவுக்குப் பிறகு, நிரஞ்சன் இந்திய பொதுவுடைமை கட்சி (மார்க்சிஸ்ட்) உடன் இருந்தார். அவர் 1967 - 1968 மற்றும் 1969 ஆம் ஆண்டுகளில் மேற்கு வங்கத்தின் கூட்டணி அமைச்சராகவும் இருந்தார்.

மேற்கோள்கள்
-----------

1. ↑  Sengupta, Subodhchandra, தொகுப்பாசிரியர் (1976). *Samsad Bengali Charitabidhan (Vol. 1)*. Kolkata: Sishu Sahitya Samsad. பக். 362. பன்னாட்டுத் தரப்புத்தக எண்:978-81-7955-292-6. Sengupta, Subodhchandra; Basu, Anjali, eds. (1976). *Samsad Bengali Charitabidhan (Vol. 1)*. Kolkata: Sishu Sahitya Samsad. p. 362. சிறப்பு:புத்தக ஆதாரங்கள்/978-81-7955-292-6.
2. ↑  Jyoti Basu. "Memories: The Ones That Have Lasted, Part XI: I am Arrested" இம் மூலத்தில் இருந்து 22 February 2001 அன்று. பரணிடப்பட்டது.. .
3. ↑  "Assembly Election Results of Bijpur Assembly Seat". .
4. ↑   *Samsad Bengali Charitabidhan (Vol. 1)*. Sengupta, Subodhchandra; Basu, Anjali, eds. (1976). *Samsad Bengali Charitabidhan (Vol. 1)*. Kolkata: Sishu Sahitya Samsad. p. 362. ISBN சிறப்பு:புத்தக ஆதாரங்கள்/978-81-7955-292-6.

புற இணைப்புகள்
--------------

* முக்தாதாரா கட்டுரை
ஜோரார்கஞ்சில் உள்ள சுட்டி கான் மசூதி, மிர்சராய் .
**நுசரத் கான்**, என்றும் அறியப்படும் **சுட்டி கான்** 16 ஆம் நூற்றாண்டின் முற்பகுதியில் வங்காள சுல்தானகத்தின் இராணுவத் தளபதியும் மற்றும் சிட்டகொங்கின் ஆளுநராக இருந்தார்.

ஆரம்ப கால வாழ்க்கை
------------------

சுட்டி கான் வங்காள சுல்தானின் கீழ் இராணுவத் தளபதிகளாக பணியாற்றிய முஸ்லிம் பிரபுக்களின் குடும்பத்தில் பிறந்தார். இவர்கள் குடும்பம் பல தலைமுறைகளாக சிட்டகொங் பகுதியில் வசித்து வந்தனர். இவரது தந்தை, பரகல் கான் மற்றும் தாத்தா ரஸ்தி கான், வங்காள சுல்தானகத்தின் முந்தைய இராணுவத் தளபதிகளாகவும், வடக்கு சிட்டகொங் பிராந்தியத்தின் ஆளுநர்களாகவும் இருந்தனர்.

தொழில்
------

சுட்டி கான், பரம்பரையாக பதவியை வகித்தார். இவர் சுல்தானகத்தின் எல்லைகளை பாதுகாக்கும் பணியை மேற்கொண்டார். கி.பி.1513 மற்றும் 1515 ஆம் ஆண்டுகளில் தான்ய மாணிக்கியாவின் தலைமையில் சுல்தானகத்தை ஆக்கிரமித்த திரிபுரா இராச்சியத்தின் இராணுவத்திலிருந்து இவர் சுல்தானகத்தை வெற்றிகரமாக பாதுகாத்தார். இந்தப் போரில் இவர் திரிபுரா இராச்சியத்தின் பெரும் பகுதிகளை ஆக்கிரமித்தார். மேலும், வங்காள சுல்தானான நசிருதீன் நஸ்ரத் ஷாவுடன் இவருக்கு நல்லுறவு இருந்தது.  

கான் இலக்கிய ஆதரவாளராகவும் இருந்தார். மகாபாரதத்தின் அசுவமேதயாக அத்தியாயத்தை சமசுகிருதத்தில் இருந்து வங்காள மொழிக்கு மொழிபெயர்க்கும்படி தனது அரசவைக் கவிஞரான ஸ்ரீகர் நந்திக்கு உத்தரவிட்டார். இக்கவிதை இரட்டை மற்றும் திரிபாதி மெட்ரா வடிவத்தில் எழுதப்பட்டது. மேலும், இது சுட்டிகானி மகாபாரதம் என்றும் அழைக்கப்பட்டது. இவர் சிட்டகொங்கில் கட்டிய ஒரு கால்வாய் இன்றும் உள்ளது.   இவர் சுட்டி கான் பள்ளிவாசலையும் கட்டினார். இது தற்போது பெரிதும் புனரமைக்கப்பட்டு இன்றும் உள்ளது.  சுட்டிகானி மகாபாரதம், மகாபாரதத்தின் முந்தைய வங்காளப் பதிப்புகளில் ஒன்றாகும்.

மேற்கோள்கள்
-----------


1. 1 2  Momtaz, Ahmed. "Chhuti Khan". .
2. ↑  Massignon, Louis. *The Passion of Al-Hallaj, Mystic and Martyr of Islam, Volume 2: The Survival of Al-Hallaj*. .
3. ↑  Lal, Mohan. *Encyclopaedia of Indian Literature: Sasay to Zorgot*. .
4. ↑  Hossain, Shamsul. "Chhuti Khan's Mosque". .
5. ↑  Ghosh, Pika. *Temple to Love: Architecture and Devotion in Seventeenth-century Bengal*. .
6. ↑  Sarkar, Benoy Kumar. *The Positive Background of Hindu Sociology: Introduction to Hindu Positivism*. .
**மிர் லைக் அலி கான்,** இரண்டாம் **சலார் ஜங்** (இறப்பு 7 ஜூலை 1889) ஐதராபாத் மாநிலத்தின் முன்னாள் பிரதமர் ஆவார் (1884-1887). சாலர் ஜங் குடும்பத்தைச் சேர்ந்தவர். ' *வாகயே-இ மொசாஃபெரட்* ' என்ற பாரசீக மொழி பயணக்கட்டுரையை எழுதியதற்காகவும் இவர் அறியப்படுகிறார்.

ஆரம்ப கால வாழ்க்கை
------------------

இவர் மிர் துராப் அலி கான், முதலாம் சலார் ஜங்கின் மகனான இவர் நிசாம் கல்லூரியில் கல்வி கற்றார், பின்னர் 1882 இல் இங்கிலாந்தில் ஒரு வருடத்திற்கும் குறைவான காலம் படித்தார். 1883ல் ஐதராபாத் நிசாமிருந்து *சலார் ஜங்* என்ற பட்டத்தைப் பெற்றார்.

ஐதராபாத்து மாநிலத்தின் பிரதமர்
------------------------------

1884 இல், இருபத்தி இரண்டு வயதில், இரண்டாம் சலார் ஜங் ஐதராபாத்தின் திவானாக நியமிக்கப்பட்டார். இவரது பதவிக் காலத்தில், ஐதராபாத் மாநிலத்தின் அலுவல் மொழியாக இருந்த பாரசீக மொழியை உருதுவுக்கு மாற்ற உத்தரவிட்டார்.  பதவியில் இருந்த நிசாம் மக்பூப் அலி கானுடன் ஆரம்பத்தில் நெருக்கமாக இருந்த போதிலும், பின்னர் இவர் அவருடைய ஆதரவை இழந்தார். பின்னர், ஏப்ரல் 1887 இல் பிரதமர் பதவியை விட்டு விலகினார்

பிற்கால வாழ்வு
--------------

மே 1887 இல், இரண்டாம் சலார் ஜங் ஐரோப்பாவில் ஒரு சுற்றுப்பயணத்தை மேற்கொண்டார். இந்தப் பயணத்தை தொழிலதிபர் மோரேடன் பிரீவென் நிர்வகித்தார். இவரது பயணத்தின் முடிவில், விக்டோரியா மகாராணியால் இவருக்கு இந்தியப் பேரரசின் நைட் கமாண்டர் என்ற பட்டம் வழங்கப்பட்டது. வெளிநாட்டில் தனது அனுபவங்களை ' *வாகயே-இ மொசாஃபெரட்* ' என்ற தலைப்பில் பாரசீக மொழியில் பதிவு செய்தார். இந்தப் படைப்பு கடைசி இந்திய-பாரசீக பயணக் குறிப்புகளில் ஒன்றாகும்.

இறப்பு
------

இரண்டாம் சலார் ஜங் தனது பயணத்திலிருந்து ஐதராபாத்து திரும்பிய இரண்டு மாதங்களுக்குப் பிறகு, 7 ஜூலை 1889 அன்று கல்லீரல் தொடர்பான நோயால் தனது 27 வயதிலேயே இறந்தார். இவரது மகன், மிர் யூசுப் அலி கான், மூன்றாம் சலார் ஜங் , ஜூன் 4, 1889 இல் பிறந்தார்.

மேற்கோள்கள்
-----------

1. ↑  Green, Nile (2018-10-30) (in en). *The Antipodes of "Progress": A Journey to the End of Indo-Persian*. Brill. பக். 216–251. doi:10.1163/9789004387287\_010. பன்னாட்டுத் தரப்புத்தக எண்:978-90-04-38728-7. .
2. ↑  Rahman, Tariq (2008-09-10). *Urdu in Hyderabad State*. Department of Languages and Cultures of Asia, UW-Madison. பக். 36 & 46. .

| அரசு பதவிகள் |
| --- |
|
| முன்னர்**முதலாம் சலார் ஜங்** | **ஐதராபாத் இராச்சியத்தின் திவான்**1884–1887 | பின்னர்**நவாப் அஸ்மான் ஜா பகதூர்** |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States

 |
**அறிவியல் தமிழ் மன்றம்** என்பது அறிவியல் தமிழை வளர்த்திடும் முயற்சிகளை ஒருங்கிணைக்கவும், திட்டமிட்ட வளர்ச்சிக்கு வழிகாணவும் தமிழ்நாடு அரசால் ஏற்படுத்தப்பட்ட ஓர் அமைப்பாகும். தமிழக அரசு தமிழை அறிவியல் தமிழாகக் கட்டுக் கோப்புடன் வளர்த்தெடுக்க, அரசுத் துறையாக அறிவியல் தமிழ் மன்றம் என்ற அமைப்பையே தமிழ் வளர்ச்சித் துறையின் அங்கமாக உருவாக்கியுள்ளது. மைய அரசு தமிழைச் செம்மொழியாக ஏற்று அறிவித்துள்ளதன் விளைவாக மனிதவள மேம்பாட்டுத்துறை தமிழ் வளர்ச்சிக்கான மேம்பாட்டு வாரியம் ஒன்றை உருவாக்கித் தமிழ் வளர்ச்சியில், குறிப்பாக அறிவியல் தமிழ் வளர்ச்சியில் தனிக் கவனம் செலுத்தி வருகிறது.

இந்த அமைப்பின் முதல் தலைவராக மணவை முஸ்தபா நியமிக்கப்பட்டார். துணைத்தலைவராகப் பேராசிரியர் மு.பி. பாலசுப்பிரமணியம், உறுப்பினர், செயலராகத் தமிழ்நாடு அரசின் தமிழ் வளர்ச்சித்துறைச் செயலாளர் கற்பூர சுந்தர பாண்டியன் மற்றும் உறுப்பினர்களாக ஈரோடு தமிழன்பன் , மு. மேத்தா, பேராசிரியர் சுப. வீரபாண்டியன், டாக்டர் காந்தராஜ், சாரதா நம்பி ஆரூரன், டாக்டர் சாமுவேல் ரைட் ஆகியோர் நியமிக்கப்பட்டனர். 2009-ஆம் ஆண்டில் மணவை முஸ்தபா அவர்கள் உடல்நலக் குறைவு காரணமாகப் பதவியிலிருந்து விலகிக் கொள்ள விரும்பிய நிலையில், அப்பொறுப்பிலிருந்து அவர் விடுவிக்கப்பட்டு, கவிஞர் கா. வேழவேந்தன் தலைவராக நியமிக்கப்பட்டார்.

வெளி இணைப்புகள்
---------------

* அறிவியல் தமிழ் மன்றம் - யுரியூப் அலைவரிசை
* கீற்று இணையத்தளத்தில் மணவை முஸ்தபாவின் கட்டுரை பரணிடப்பட்டது 2007-03-11 at the வந்தவழி இயந்திரம்
* மணவை முஸ்தபா நியமனச் செய்தி

மேற்கோள்கள்
-----------

1. ↑   பரணிடப்பட்டது 2007-03-11 at the வந்தவழி இயந்திரம்
மேற்குக் கோபுரம்
**பெரும்பரம்பு மகாதேவர் கோயில்** இந்தியாவில், கேரளாவில், மலப்புரம் மாவட்டத்தில் எடப்பாலில் அமைந்துள்ளது. இக்கோயிலின் மூலவரான சிவன் மேற்கு நோக்கிய கருவறையில் உள்ளார்.  கேரளாவில் உள்ள 108 சிவன் கோயில்களில் இக்கோயிலும் ஒன்றாகும். இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது.   எடப்பால் - பரப்புரம் - அயங்கலம் சாலையில் எடப்பாலில் இருந்து 3 கி.மீ. தொலைவில் இக்கோயில் உள்ளது. மூலவர் கருவறை இரண்டு நிலைகளைக் கொண்டு, குக்குடக்ருதி பாணியில் சதுர வடிவில் உள்ளது. நூற்றாண்டுகள் பழமையான இக்கோயிலில் உள்ள சிவலிங்கத்தை பரசுராமர் நிறுவியதாக நம்பப்படுகிறது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்

படத்தொகுப்பு
------------

* கோயில்கோயில்
* மூலவர் கருவறைமூலவர் கருவறை
* திருச்சுற்று மேற்கு நுழைவாயில்திருச்சுற்று மேற்கு நுழைவாயில்
* திருச்சுற்றுதிருச்சுற்று
* கருவறைகருவறை

மேற்கோள்கள்
-----------

1. ↑  "108 Siva Temples". .
2. ↑  "108 Shiva Temples created by Lord Parasurama in Kerala – Sanskriti - Hinduism and Indian Culture Website". .
3. ↑  "108 Shivalaya Nama Stotram - 108 Shivalaya Nama Stothra – Temples In India Information". .
**விஜயரத்தினம் இந்து மத்திய கல்லூரி** (*Wijayaratnam Hindu Central College*) இலங்கையின் மேல் மாகாணம் கம்பகா மாவட்டத்தில் உள்ள ஒரே ஒரு இந்துத் தமிழ்ப் பாடசாலை ஆகும். இப்பாடசாலை ச.க. விஜயரத்தினம் என்பவரால் 1932ம் ஆண்டு அக்டோபர் 7ம் நாள் நீர்கொழும்பு வாழ் தமிழர்களுக்காக நிறுவப்பட்டது. மாணவர்கள் தமிழ் மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு.

வரலாறு
------

1954 அக்டோபர் 7 விஜயதசமி அன்று 32 மாணவர்களுடனும் இரு ஆசிரியர்களுடனும் விவேகானந்தா வித்தியாலம் என்ற பெயரில் இப்பாடசாலை உருவானது. 1960 டிசம்பர் மாதத்தில் இவ்வித்தியாலயத்தை அரசாங்கம் பொறுப்பேற்ற பின், 1964 பெப்ரவரி முதலாம் தேதி, நீர்கொழும்பு விவேகானந்தா மகா வித்தியாலம் என்ற பெயரில் மகா வித்தியாலயமாகத் தரமுயர்த்தப்பட்டது. 1964 ஆகத்து/ நவம்பர் மாதங்களுக்கிடையில் இப் பாடசாலையின் பெயர் விஐயரத்தினம் மகா வித்தியாலயம் என மாற்றம் பெற்றது. 1972 ஆம் ஆண்டில் பழைய மாணவர் சங்கம் அமைக்கப்பட்டது. 1994 ல் விஜயரத்தினம் இந்து மத்திய கல்லூரியாக பெயர் மாற்றம் பெற்றது. 1995 சூலை 13 அன்று இக்கல்லூரியில் ஞானவிநாயகர் ஆலயம் குடமுழுக்கு செய்யப்பட்டது. இதனைக் கல்லூரியின் விஜயசக்தி இந்து மாமன்றத்தினர் பராமரித்து வருகின்றனர்.

பாடசாலைப் பண்
-------------

வாழிய என்றும் வாழிய என்றும் வாழிய வாழியவே
விஐயரத்தினம் இந்து மத்திய கல்லூரி வாழியவே
நாளும் அறிவியல் கலையியல் தந்து நந்தமை ஓங்குகவே
நலமளி சைவ செந்தமிழ் வடிவுகொள் நாயகி வாழியவே
தாழ்வின் வகையென தாயுனைத்தந்துயர் தலைவர் வாழியவே
தகபொருள் ஈன்றிடும் பெற்றார் அன்பர் தருமம் வாழியவே.
நீள்புகழ் அன்னை தன் சேவடி பரவி நிதமும் நிற்போமே.
நிகரில் அறம் பொருள் இன்பம் மலிதர நீர்கொழும் போங்குகவே
வாழிய என்றும் வாழிய என்றும் வாழிய வாழியவே

கல்லூரியில் சேவையாற்றிய அதிபர்கள்
---------------------------------

1. (10.10.1954 - 30.12.1962) பண்டிதர். க. மயில்வாகனம்
2. (31.12.1962 - 15.03.1964) திரு. கந்தசாமி
3. (16.03.1964 - 31.01.1974) வித்துவான். இ. சி. சோதிநாதன்
4. (31.01.1974 - 15.02.1979) திரு. வ. சண்முகராசா
5. (16.02.1979 - 05.05.1980) திரு. வீ. நடராஜா
6. (06.05.1980 - 29.11.1980) திரு. ஈ. பத்மநாதன்
7. (30.11.1980 - 16.01.1981) திரு. என். பாலசுப்பிரமணியம்
8. (16.01.1981 - 20.02.1981) திரு. ஈ. எஸ். வி. பெரேரா
9. (20.02.1981 - 31.12.1994) திருமதி. அ. கல்யாணசுந்தரம்
10. (01.01.1995 - 30.06.1996) திரு. வே. சண்முகராசா
11. (01.07.1996 - 10.09.2014) திரு. ந. கணேசலிங்கம்
12. (10.09.2014 - இன்று வரை திரு. நா. புவனேஸ்வரராஜா

இல்லங்கள்
---------

மாணவர்கள் "திருகேதீஸ்வரம்", "கோணேஸ்வரம்", "நகுலேஸ்வரம்", "முன்னேஸ்வரம்" என நான்கு இல்லங்களில் பிரிக்கப்பட்டுள்ளனர்.

பாடசாலை ஆளுமை விருத்தி கழகங்கள்
-------------------------------

* விஜயசக்தி இந்து மன்றம், இந்து மாணவர்களுக்காக நிறுவப்பட்டது
* கிறிஸ்தவ மன்றம்,
* தமிழ் இலக்கிய மன்றம்,
* வணிக கலா மன்றம்,
* உயர்தர மாணவர் ஒன்றியம்,
* விஞ்ஞான மன்றம்

இங்கு படித்த பிரபலங்கள்
-----------------------

* லெ. முருகபூபதி, எழுத்தாளர்
* கனகலதா கிருஷ்ணசாமி ஐயர், எழுத்தாளர், ஊடகவியலாளர்

மேற்கோள்கள்
-----------

வெளி இணைப்புகள்
---------------

* முகநூலில்
**வீர பிரதாப புருசோத்தம தேவன்** ( *Vira Pratapa Purushottama Deva*) கி.பி. 1467 முதல் 1497 முதல் ஆட்சி செய்த இரண்டாவது கஜபதி பேரரசர் ஆவார். இவரது தந்தை கஜபதி கபிலேந்திர தேவன் ரௌதராயன் தனது வாரிசாக இவரைத் தேர்ந்தெடுத்தார். இவர் வெற்றிகரமான போர்வீரராக இருந்தார். மேலும், தனது தந்தையின் விருப்பப்படி விஜயநகரப் பேரரசுக்கு எதிரான போரில் வெற்றிகரமாக ஈடுபட்டார். 

புருசோத்தம தேவன், பதினாறாம் நூற்றாண்டில் கவிஞர் புருசோத்தம தாசன் எழுதிய காஞ்சி காவேரி உபாக்கியனா (கவிதை) புராணத்தின் முக்கிய கதாபாத்திரமாகச் சித்தரிக்கப்பட்டுள்ளார். பின்னர் இது வங்காள கவிஞர் ரங்கலால் பந்தோபாத்யாயினால் வங்காள மொழியில் மொழிபெயர்க்கப்பட்டது. இந்த புராணக்கதை ஒடிசாவின் ஜெகந்நாதர் வழிபாட்டு பாரம்பரியத்தின் இந்து பக்தர்களிடையே பிரபலமானது.

இராணுவ சாதனைகள் மற்றும் பிராந்திய விரிவாக்கங்கள்
------------------------------------------------

பேரரசர் கபிலேந்திர தேவனின் மூத்த மகனான பட்டத்து இளவரசர் கம்வீர தேவன், புருசோத்தமனுக்கு எதிராகக் கிளர்ச்சி செய்தார். கட்டக்கின் பராபதி கோட்டையில் புருசோத்தமன் இராணுவ ரீதியாக பலமாக இருந்தார். ஆளும் குடும்பத்தின் இந்த உள் மோதலைப் பயன்படுத்திக் கொள்ளும் நோக்கில் விஜயநகரத்தின் சாளுவ நரசிம்மர், கொண்டப்பள்ளி மற்றும் ராஜமகேந்திரவரம் போன்ற கஜபதி பேரரசின் சில பகுதிகளைத் தாக்கி கைப்பற்றினார்.

மேற்கோள்கள்
-----------

1. ↑  "Kings Of Puri". .
2. ↑   *Ashwini Kumar Ghose, Makers of Indian Literature*. New Delhi: Sahitya Akademi. 1998. பக். 8. பன்னாட்டுத் தரப்புத்தக எண்:8126004916. .
3. ↑   *Historical Dictionary of the Bengalis*. Maryland, United States: Scarecrow Press. Inc. 2013. பக். 67. பன்னாட்டுத் தரப்புத்தக எண்:9780810853348.
4. ↑   *Prataprudradeva, The Last Great Suryavamsi King of Orissa*. New Delhi: Northern Book Centre. 2007. பக். 2–4, 7. பன்னாட்டுத் தரப்புத்தக எண்:978-8172111953. .
5. ↑  "RELATIONS WITH THE GAJAPATHIS". .

மேலும் படிக்க
-------------

* Tarini Charan Rath. *Purushottama Deva, King of Orissa*.
**சுரையா தியாப்ஜி** (*Surayya Tyabji* - 1919) பிரித்தானியாவின் இந்தியாவின், ஐதராபாத்தில் (ஆந்திரா, இப்போது தெலுங்கானாவின் தலைநகரம்) 1919 ஆம் ஆண்டு பிறந்தார். இவர் பிரபல வழக்கறிஞரும், சமூக செயற்பாட்டாளரும், இந்திய தேசிய காங்கிரசின் முஸ்லிம் தலைவரும் ஆன பத்ருதின் தியாப்ஜியின் மனைவியாவார்.

சுரையா தியாப்ஜி ஒரு புகழ்பெற்ற கலைஞராக இருந்தார், அவர் வாழ்க்கை மற்றும் சமுதாயத்தைப் பற்றிய வழக்கத்திற்கு மாறான மற்றும் முற்போக்கான கண்ணோட்டத்திற்காக பிரபலமாக அறியப்பட்டார். இவரது கணவர் அரசியலமைப்பு சபையின் கீழ் பல்வேறு குழுக்களில் உறுப்பினராக இருந்ததால், இவரும் அவற்றில் பலகுழுக்களில் முக்கிய பங்கு வகித்துள்ளார். பல கலைகளில் ஆர்வமுள்ள அவர் ஓவியங்கள் வரைவதில் திறமையானவர், மேலும் சமைப்பது, தையல், சவாரி செய்தல், நீச்சல் மற்றும் குடும்பத்தின் முதலீடுகளையும் நிர்வகித்தார்.

தேசியக் கொடி உருவான வரலாறு
--------------------------

இந்தியா சுதந்திரம் உறுதியான காலகட்டத்தில், ‘சுதந்திர இந்தியாவின்’ இந்திய தேசியக் கொடியை அறிமுகப்படுத்த அப்பொழுதைய காங்கிரஸ் தலைவர்கள் திட்டமிட்டனர். அந்தச் சமயம் இருந்த காங்கிரஸ் கொடியில், இன்றைய அசோக சக்கரத்துக்குப் பதிலாக காந்தியின் ராட்டை சின்னம் இருந்தது. அப்போது பிரதமரின் அலுவலகத்தில் பணிபுரிந்து வந்த ஐ. சி. எஸ் அதிகாரி பத்ருதின் தியாப்ஜி, ஒரு கட்சியின் கொடி தேசிய கொடியாக வேண்டாமென்று ஆலோசனை கூற, பிரதமர் நேருவும் அதை ஏற்றுக்கொண்டார். அதனால், 17 சூலை, 1947 அன்று காந்தியின் இராட்டை சின்னத்திற்கு பதில் அசோகச் சக்கரத்தை வைத்து கொடியை பத்ருதின் தியாப்ஜியின் மனைவி சுரையா தியாப்ஜி வடிவமைத்து, தயாரித்து நேருவிடம் வழங்கினார்.

இதணையும் காண்க
--------------

* பத்ருதீன் தியாப்ஜி
* இந்திய தேசியக் கொடி
* பத்ருதின் தியாப்ஜி

ஆதாரங்கள்
---------

1. ↑  வரலாற்றாசிரியர் பட்டாபி சீதாராமையா- The History of Indian National Congress
2. ↑   The Last Days of The Raj - Trevor Royle, an English historian
3. ↑   சுரையா தியாப்ஜி: எங்கள் தேசியக் கொடியை வடிவமைத்த பெண் |
4. ↑   இந்தியத் தேசியக் கொடியை வடிவமைத்த சுரையா... மறைக்கப்பட்ட உண்மைகள் |
5. ↑  The Last Days of The Raj - Trevor Royle, an English historian
6. ↑   கேப்டன் லிங்கையா பாண்டுரங்க ரெட்டியின் வரலாற்று ஆய்வுகள்
**பி. கண்ணாம்பா** (பசுப்புலேட்டி கண்ணாம்பா, தெலுங்கு: పసుపులేటి కన్నాంబ, அக்டோபர் 5, 1911 - மே 7, 1964) பிரபலமான  தமிழ் மற்றும் தெலுங்குத் திரைப்பட நடிகை. மு. கருணாநிதியின் மனோகரா திரைப்படம் மூலம் வசனத்தை திறம்பட பேசி எல்லோராலும் பாராட்டை பெற்றவர். 150 படங்களுக்கு மேல் நடித்துள்ளார். 25 படங்களை தயாரித்தும் உள்ளார்.

வாழ்க்கைக் குறிப்பு
-------------------

கண்ணாம்பா தெலுங்கைத் தாய் மொழியாக கொண்டவர். ஆந்திரப் பிரதேசம், குட்டப்பா என்ற ஊரில் எம். வெங்கணராசையா, லோகாம்பா ஆகியோருக்கு ஒரே குழந்தையாகப் பிறந்தார். தாயின் பெற்றோருடன் ஏலூருவில் வளர்ந்தார். 1927 ஆம் ஆண்டு கண்ணம்பா 16 வயதில் நாரலா நாடகி சமாஜன் நாடக மன்றத்தில் சேர்ந்து அரிச்சந்திரா நாடகத்தில் சந்திரமதியாக நடித்து பெயர் பெற்றார். அதன் பிறகு அந்த நாடக மன்றம் மேடையேற்றிய அனுஷியா, சாவித்திரி, யசோதா போன்ற நாடகங்களில் நடித்தார். இந்நாடக நிர்வாகிகளில் ஒருவரான கே. பி. நாகபூசணம் 1934 இல் கண்ணாம்பாவைத் திருமணம் செய்து கொண்டார். அதே ஆண்டு இருவரும் ஸ்ரீ ராஜராஜேஸ்வரி நாட்டிய மண்டலி என்ற புதிய நாடகக் கம்பனியை ஆரம்பித்து தென்னிந்தியாவெங்கும் நாடகங்களை நடத்தி வந்தார்கள். இவர்களுக்கு குழந்தைகள் இல்லாததால் ஒரு ஆண்பிள்ளையும், பெண் பிள்ளையையும் தத்தெடுத்து வளர்த்தார்கள். மகள் ராஜராஜேஸ்வரி பிரபல தெலுங்கு இயக்குனர் சி. புல்லையாவின் மகனைத் திருமணம் செய்து கொண்டார்.

திரைப்படங்களில்
---------------

ஸ்டார் கம்பெனியைச் சேர்ந்த ஏ. ராமையா கண்ணாம்பாவை சந்திரமதி பாத்திரத்தில் ஹரிச்சந்திரா திரைப்படத்தில் நடிக்க வைத்தார். அதன்பிறகு சரசுவதி டக்கீஸ் கம்பெனி தயாரித்த துரோமதி படத்தில் நடித்தார். 1938 இல் பி. என். ரெட்டி தயாரித்த கிரகலட்சுமி படத்தில் நடித்தார்.

கண்ணாம்பா நடித்த முதல் தமிழ்த் திரைப்படம் மெட்ராஸ் மோஷன் பிக்சர்ஸ் (பின்னர் ஜெமினி ஸ்டூடியோவாக மாறியது) ராஜகோபாலின் கிருஷ்ணன் தூது. தமிழ் வசனங்களை தெலுங்கில் எழுதிப் பேசி நடித்தார். இது 1940 ஆண்டு வெளிவந்தது. அடுத்து அவர் எம்.கே. தியாகராஜ பாகவதருடன் அசோக்குமார் படத்தில் நடித்தார். 1941 இல் ஜுப்பிட்டர் பிக்சர்ஸ் தயாரித்த கண்ணகி படத்தில் நடித்தார்.

கண்ணகிக்குப் பிறகு கண்ணாம்பா தமிழ் நாட்டில் புகழ் பெற்ற நடிகையாக விளங்கினார். கலைஞர் மு. கருணாநிதி எழுதிய வசனங்களை மனோகரா திரைப்படத்தில் சிறப்பாக பேசி நடித்தார்.

நடித்த தமிழ்த் திரைப்படங்கள்
----------------------------

1. அசோக் குமார் (1941)
2. ஹரிச்சந்திரா (1944)
3. லைலா மஜ்னு (1950)
4. சுதர்ஸன் (1951)
5. உத்தம புத்திரன் (1958)
6. மருதநாட்டு வீரன் (1961)
7. நிச்சய தாம்பூலம்
8. அர்த்தனாரி
9. அவன் அமரன்
10. உழவுக்கும் தொழிலுக்கும் வந்தனை செய்வோம்
11. ஏழை உழவன்
12. கண்ணகி
13. தாய்க்குப்பின் தாரம்
14. துளசி ஜலந்தர்
15. தெய்வ நீதி
16. நிச்சய தாம்பூலம்
17. படித்தால் மட்டும் போதுமா
18. பெண்ணரசி
19. பெரிய கோவில்
20. மங்கையர்க்கரசி
21. லட்சுமி
22. வாழவைத்த தெய்வம்

விருதுகள்
---------

கலைமாமணி விருது

மேற்கோள்கள்
-----------

1. ↑  She walked tall in tinsel town, Mohan V. Raman, த இந்து, செப்டம்பர் 30, 2011
2. ↑  "நாட்டிய கலா சாரத பசுபுலேடி கண்ணாம்பா". *பேசும் படம்*: பக். 10-22. அக்டோபர் 1949.
3. ↑  மோனா, *திரைப்பட சாதனையாளர்கள் - பி. கண்ணாம்பா*, வீரகேசரி, அக்டோபர் 16, 2011

வெளி இணைப்புகள்
---------------

*
வெர்னோனியா சேவாராயன்சிஸ்
**வெர்னோனியா சேவாராயன்சிஸ்** (Vernonia Shevaroyensis) என்பது ஒரு மரமாகும். இத்தாவரம் தமிழகத்தின், ஏற்காடு மலைக்காடுகளை பூர்வீகமாகக் கொண்டவை. இதனால் இப்பெயர் இதற்கு வந்தது.
இத்தாவரம் சூரியகாந்தி தாவரக் குடும்பத்தைச் சேர்ந்தது. சூரியகாந்தி குடும்பத்தில் சுமார் 25 ஆயிரத்துக்கும் மேற்பட்ட தாவர வகைகள் உள்ளன என்றாலும், அவற்றில் வெறும் மூன்று வகைகள் மட்டுமே மரமாக வளரக் கூடியவை. அவற்றில் ஒன்றுதான் வெர்னோனியா சேவாராயன்சிஸ் மரம்.
ஒரு காலத்தில் ஏற்காடு மலைப் பகுதிகளில் இயல்பு தாவரமாக இருந்த இந்த மரங்கள் அழிந்துவிட்டன. 10 ஆண்டுகளுக்கு முன்பு ஏற்காடு காட்டுப் பகுதியில் எஞ்சி இருந்த 2 தாய் மரங்கள், வெள்ளத்தில் அடித்துச் செல்லப்பட்டு விட்டன. இந்நிலையில் ஒரேயொரு தாய் மரம் மட்டும் ஏற்காடு தாவரவியல் பூங்காவில் வளர்க்கப்பட்டுவருகிறது. இந்த மர வகையில் உலகில் எஞ்சியுள்ள ஒரே மரம் இதுதான் என்கின்றனர் தாவரவியல் ஆய்வாளர்கள்.﻿

மேற்கோள்கள்
-----------

1. ↑  "The Plant List". theplantlist.org.. பார்த்த நாள்: 27 ஏப்ரல் 2016. 
[*தொடர்பிழந்த இணைப்பு*]
2. ↑  "ஏற்காட்டின் பசுமை அற்புதங்கள்". தி இந்து (தமிழ்). 5 செப்டம்பர் 2015.. பார்த்த நாள்: 25 ஏப்ரல் 2016.
தூய மரியன்னை இணை பேராலயம், சென்னை, தமிழ்நாடு
**தூய மரியன்னை இணை பேராலயம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை புறநகர்ப் பகுதியின், அரண்மனைக்காரன் தெருவில் உள்ள ஒரு கத்தோலிக்க தேவாலயம் ஆகும். பொ.ஊ. 1658ஆம் ஆண்டு கபுச்சின்களால் கட்டப்பட்ட இது, முன்னாள் பிரித்தானியாவின் இந்தியாவின் பழமையான தேவாலயங்களில் ஒன்றாகும்.

இந்த தேவாலயமானது, அன்றைய மதராஸின் முதல் கிறித்தவ மிஷனரியான பிரெஞ்சு மறைபணியாளர் தந்தை எப்ரேம் தெ நேவேர் என்பவரால் பொ.ஊ. 1658ஆம் ஆண்டு, சென்னையின் ஆர்மேனியன் தெருவில், ஒரு திறந்த பந்தல் கிறித்தவ தொழுகையிடமாகக் கட்டப்பட்டது. இருப்பினும், இந்த அமைப்பு நீண்ட காலம் நீடிக்கவில்லையாதலால், பொ.ஊ. 1692இல் புனரமைக்கப்பட வேண்டியிருந்தது. மேலும், இந்த தேவாலயம் 1775ஆம் ஆண்டு மற்றும் 1785ஆம் ஆண்டுகளில் புதுப்பிக்கப்பட்டு, மதராஸ் திருச்சபை மாகாணத்தின் கதீட்ரல் நிலைக்கு 1886ஆம் வருடம் உயர்த்தப்பட்டது.

மதராஸ் மற்றும் மயிலாப்பூரின் திருச்சபை மாகாணங்கள் ஒன்றிணைக்கப்பட்டு, சாந்தோம் பேராலயத்தை, தலைமையகமாகக் கொண்டு, மதராஸ் மற்றும் மயிலாப்பூரில் உள்ள ரோமன் கத்தோலிக்க உயர்மறைமாவட்டமாக மாற்றம் செய்யப்பட்ட போது, இத்திருத்தலம் 1952ஆம் ஆண்டு தூய மரியன்னை இணை பேராலயமாக உயர்த்தப்பட்டது.

மேற்கோள்கள்
-----------

1. ↑  "சென்னை, புறநகர் பகுதிகளில் புத்தாண்டு கொண்டாட்டம்: கோயில்கள், தேவாலயங்களில் சிறப்பு வழிபாடு" (in ta). 2021-01-02. .
2. ↑  "குருத்து ஞாயிறு அனுசரிப்பு" (in ta). 2023-04-03. .
3. ↑  "St Mary Co-Cathedral – George Town -Chennai Churches- catholic churches.in" (in en-US). 2008-12-18. .
4. ↑  "Chennai Salesians". .
5. ↑  "சென்னையில் கிறிஸ்துமஸ் பண்டிகை கோலாகலம்: தேவாலயங்களில் சிறப்பு ஆராதனை" (in ta). 2017-12-26. .

வெளி இணைப்புகள்
---------------

* GeoHack - தூய மரியன்னை இணை பேராலயம், சென்னை
**மரியா அசிதா கிராஸ்ட்டா**  (Maria Ashitha Crasta, 3 அக்டோபர் 1984 இல் பிறந்தவர்) ஒரு இந்திய மாடல் மற்றும் நடிகை ஆவார்.

பிறப்பும் ,இளமைப்பருவமும்
-------------------------

**மரியா அசிதா கிராஸ்ட்டா** என்ற இயற் பெயர் கொண்ட **அசிதா** மாடல் அழகி மற்றும் நடிகையும் ஆவார். இவர் லோவிஸ் மற்றும் ஜெனீஃபர் க்ராஸ்டா தம்பதியரின் மகளாவார். மும்பையில் பிறந்த இவர் பின்னர் பெங்களூருக்கு குடி பெயர்ந்தார்.

15 வயதில் இருந்து அவர் நடனம் மற்றும் வடிவழகு நிகழ்ச்சிகளில் பிராந்திய மட்டத்தில் பங்குபெற்றார், மேலும் அவரது திறமைக்காக பல பரிசுகளையும் பெற்றார். - அசிதா மவுண்ட் கார்மெல் நிர்வாக துறை கல்லூரியில் படித்து நிர்வாக இயலில் முதுகலைப் பட்டத்தை பெற்றார்.

அழகிப்போட்டியில் மேன்மை
-----------------------

பதினாறாம் வயதில் **அசிதா**  தனது முதல் அழகி போட்டியில் வெற்றி பெற்றார். உடனடியாக அவர் பல பிராண்டுகளின் மேம்பாட்டுக்காக வடிவழகு செய்தார். **'மிஸ் ப்ளாசம் 1998'** மற்றும் ' **மிஸ் எசோடிகா 1999'**  என்ற இரு அழகிப்போட்டியில் மாநில அளவில் வென்றார் 
பின்னர் **'மிஸ் மில்லினியம் - 2000'** பட்டத்தை வென்று , கன்னட திரைப்பட உலகில் காலடி எடுத்து வைத்தார்.

திரை உலக பிரவேசம்
-----------------

கன்னட படவுலகம் அவ்வளவாக இவருக்கு கை கொடுக்கவில்லை .அதிக பட்சமாக கதாநாயகன் தங்கை வேடமே கிடைத்தது .
ஹார்ட் பீட்ஸ், கிரீன் சிக்னல் ,ஹாட்ஸ் ஆப் இந்தியா ,தவறினா சிறி ,ரோடு ரோமியோ ,ஆகாஷ் ,தேவரு கோட்ட தங்கி ஆகிய சிவராஜ்குமார், புனித் ராஜகுமார்படங்களில் நடித்தார்.

சொந்த வாழ்க்கை
--------------

தொழில்முறை வாழ்க்கையில் சின்னத்திரையிலும் தோன்றினார் ஒரு பெரிய இடைவெளிக்கு பின் திருமணம் செய்து திரைவாழ்வை விட்டு விலக முடிவு செய்தார். **அசிதா**  அக்டோபர் 21 ம் தேதி தொழிலதிபர் ஷங்கரை திருமணம் புரிந்தார். அசிதாவும் ,சங்கரும் சுமார் எட்டு ஆண்டுகளாக காதலித்து வந்தனர் .இந்த திருமணம் இந்து -கிறிஸ்துவ கலப்பு மணம் ஆகும் .எனவே இவர்கள் திருமணம் இரு மத மரபுகளின் படியும் நடைபெற்றது .

மேற்கோள்கள்
-----------

1. ↑  "Ashita". *Biography* ().. பார்த்த நாள்: 5 அக்டோபர் 2017.
மூலவர் கருவறை
**வீரணிமங்கலம் மகாதேவர் கோயில்** இந்தியாவின் கேரள மாநிலத்தில் திருச்சூர் மாவட்டத்தில் எங்கக்காட்டில் உள்ள சிவன் மற்றும் நரசிம்மருக்கான ஒரு பழமையான இந்து கோயிலாகும். இக்கோயிலின் மூலவரான சிவபெருமான் மேற்கு நோக்கிய நிலையில் சுயம்புலிங்கமாக உள்ளார். 1000 ஆண்டுகளுக்கும் மேலான பழமையான இக்கோயில் கேரள-திராவிட கட்டிடக்கலை பாணியைச் சேர்ந்ததாகும். பரசுராம முனிவர் சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன. மகாவிஷ்ணுவின் ஆறாவது அவதாரம் பரசுராம முனிவர் ஆவார்.  இந்த கோயில் கேரளாவின் புகழ்பெற்ற 108 சிவன் கோயில்களில் ஒன்றாகும். 108 சிவாலய தோத்திரத்தில் இக்கோயிலைப் பற்றிய குறிப்புகள் காணப்படுகின்றன.

கோயில் அமைப்பு
--------------

இக்கோயில் வடக்கஞ்சேரி வட்டத்தின் தெற்குப் பகுதியில் எங்கக்காடு கிராமத்தில் அமைந்துள்ளது. இந்த வட்டத்திலுள்ள முக்கியமான கோயில்களில் இதுவும் ஒன்றாகும். கோயில் சுமார் இரண்டு ஏக்கர் நிலப்பரப்பைக் கொண்டுள்ளது. கோவில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் வாய்ந்தவை என்பது கருதப்படுகிறது. கோயில் வளாகம் மேற்கு நோக்கி அமைந்துள்ளது. கோயிலின் மேற்குப் பகுதியில் ஒரு பெரிய குளம் உள்ளது. சிவன் கோயிலை எதிர்கொள்ளும் வகையில் அமைந்துள்ளது.

நரசிம்மர்
---------

நரசிம்மரும் சிவபெருமானுடன் தொடர்புடையவராக இருப்பதால் இங்கு நரசிம்மருக்கு முக்கியத்துவம் கொடுக்கப்பட்டுள்ளது. நரசிம்மரின் சன்னதி மேற்கு நோக்கி உள்ளது. சிவபெருமானின் கோபத்தை நரசிம்மர் போக்கியதாக கூறப்படுகிறது.

துணைத்தெய்வங்கள்
----------------

இக்கோயிலில் மகா விஷ்ணு, கணபதி. அய்யப்பன், முருகன், நாகர், கிருஷ்ணன் ஆகிய துணைத்தெய்வங்கள் உள்ளன.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்

மேற்கோள்கள்
-----------

1. ↑  "108 Shiva Temples in Kerala created by Lord Parasurama". .
2. ↑  "Ambalikadu - Enakkadu Veeranimangalam Siva Temple". .
3. ↑  "108 Siva Temples". .